Σκιές στο Σκοτάδι

Το ***Σκιές στο Σκοτάδι*** (πρωτότυπος αγγλικός τίτλος: *Black Bag*) είναι Αμερικανικό κατασκοπευτικό θρίλερ του 2025 σε σκηνοθεσία του Στίβεν Σόντερμπεργκ και σενάριο του Ντέιβιντ Κόεπ. Πρωταγωνιστούν οι Κέιτ Μπλάνσετ, Μάικλ Φασμπέντερ, Μαρίσα Αμπέλα, Τομ Μπερκ, Ναόμι Χάρις, Ρεγκέ-Ζαν Πέιτζ και Πιρς Μπρόσναν. Στην ταινία, ο αξιωματικός των Μυστικών Υπηρεσιών της Βρετανίας, Τζορτζ Γούντχαους (Φασμπέντερ) αναλαμβάνει να ερευνήσει μία λίστα από πιθανούς προδότες, μία από τους οποίους είναι και η σύζυγος του, Κάθριν (Μπλάνσετ).

Η ταινία ανακοινώθηκε τον Ιανουάριο του 2024, αφού επιβεβαιώθηκε η συμμετοχή των Σόντερμπεργκ, Μπλάνσετ και Φασμπέντερ. Το υπόλοιπο καστ συμπληρώθηκε τον Μάρτιο και τα γυρίσματα ξεκίνησαν τον Μάιο, σε όλο το Λονδίνο και στα Pinewood Studios.

Το *Σκιές στο Σκοτάδι* κυκλοφόρησε πρώτα στην Γαλλία στις 12 Μαρτίου 2025 από την Universal Pictures και στις Ηνωμένες Πολιτείες δύο μέρες αργότερα, από την Focus Features. Η ταινία έλαβε θετικά σχόλια από τους κριτικούς και συγκέντρωσε $43.4 εκατομμύρια παγκοσμίως.

## Πλοκή
Ο Τζορτζ Γούντχαους, ένας αξιωματικός αντικατασκοπείας του Εθνικού Οργανισμού Κυβερνοασφάλειας (NCSC), λαμβάνει μία εβδομάδα διορία από τον προϊστάμενο του, Φίλιπ Μίχαμ, για να ερευνήσει την διαρροή ενός άκρως εμπιστευτικού λογισμικού προγράμματος με τον κωδικό όνομα *Severus*. Μία από τους πέντε υπόπτους είναι η σύζυγος του, Κάθριν, η οποία είναι επίσης αξιωματικός πληροφοριών. Προσκαλεί τους άλλους τέσσερις υπόπτους, επίσης πράκτορες του NCSC, σε δείπνο. Οι τέσσερις ύποπτοι είναι, η ειδικός σε δορυφορικές εικόνες, Κλαρίσα, ο σύντροφος της και αξιωματικός υποθέσεων, Φρέντι, ο αξιωματικός αντικατασκοπείας Τζέιμς και η σύντροφος του, Ζόι, που είναι επίσης και ψυχίατρος του προσωπικού. Στο δείπνο, ο Τζορτζ ρίχνει μία ουσία στο φαγητό τους για να χαμηλώσει τις αντιστάσεις τους. Σε μία προσπάθεια να μάθει περισσότερα σχετικά με τους καλεσμένους του, ο Τζορτζ τους υποβάλει σε ένα ψυχολογικό παιχνίδι. Ανάμεσα σε άλλα πράγματα, αποκαλύπτεται ότι ο Φρέντι απατάει την Κλαρίσα, στο οποίο η Κλαρίσα αντιδρά μαχαιρώνοντας τον Φρένρι στο χέρι με ένα κοφτερό μαχαίρι.

Το ίδιο βράδυ, ο Μίχαμ παθαίνει από καρδιακή προσβολή ενώ πίνει ένα ποτό στο σπίτι του. Ο Τζορτζ αρχίζει να εστιάζει στην Κάθριν αφού βρίσκει ένα εισητήριο κινηματογράφου στο καλάθι σκουπιδιών της συρταριέρας της και αυτή αρνείται ότι έχει δει την ταινία. Την ξεγελάει ώστε να του δώσει πρόσβαση στο γραφείο της, συνδέεται στον υπολογιστή της και μαθαίνει ότι πρόκειται να ταξιδέψει στην Ζυρίχη. Αργότερα, ο Τζέιμς ενημερώνει τον Τζορτζ ότι η Κάθριν έχει πρόσβαση σε έναν τραπεζικό λογαριασμό της Ζυρίχης που περιέχει £7 εκατομμύρια σε παραπλανητικά και ανεξήγητη κεφάλαια. Σε μία ψυχιατρική συνεδρία, η Ζόι ρωτάει την Κάθριν αν δίνει προτεραιότητα στην καριέρα της ή στον σύζυγο της. Σε μία συνεδρία που ακολουθεί, η Ζόι χωρίζει με τον Τζέιμς. Ο Τζορτζ χρησιμοποιεί την απιστία της Κλαρίσα για να την πιέσει να ανακατευθύνει έναν κατασκοπευτικό δορυφόρο και βλέπει την Κάθριν να συναντιέται με έναν Ρώσο αντιφρονούντα, τον Αντισυνταγματάρχη Αντρέι Κουλίκφ, στην Ελβετία.

Αποκαλύπτεται ότι κατά την διάρκεια των λίγων λεπτών που ο Τζορτζ ανακατευθύνει τον δορυφόρο, ένας άλλο Ρώσος αντιφρονούντας, ο Στρατηγός Βαντίμ Πάβλιτσουκ εξαφανίζεται από ένα κρησφύγετο στο Λίχτενσταϊν με ένα αντίγραφο του προγράμματος *Severus* και ότι αυτός και ο Κουλίκοφ κατευθύνονται στην Ανατολική Ευρώπη για να το χρησιμοποιήσουν με στόχο να προκαλέσουν μία πυρηνική κατάρρευση στην Ρωσία. Η Κλαρίσα λέει στον Φρέντι, με τον οποίο έχει συμφιλιωθεί, σχετικά με την ανάμειξη της και ο Φρέντι προειδοποιεί κρυφά την Κάθριν ότι ο Τζορτζ την υποπτεύεται. Εκείνη την νύχτα, το ζευγάρι συγκρίνει τα στοιχεία τους και συνειδητοποιούν ότι τους έχουν στήσει παγίδα. Η Κάθριν χρησιμοποιεί την Κλαρίσα για να εντοπίσει τον Πάβλιτσουκ. Υποψιάζεται ότι το αφεντικό της, ο Στίγκλιτζ, διέρρευσε εσκεμμένα το *Severus* για να προκαλέσει μία πυρηνική κατάρρευση και να αποσταθεροποιήσει την Ρωσική κυβέρνηση παρόλο που αυτό είχε ως αποτέλεσμα να σκοτωθούν χιλιάδες αθώοι άνθρωποι. Διαρρέι την τοποθεσία των Ρώσω απόδημων σε μία επαφή της CIA, με αποτέλεσμα να δεχτούν μία επίθεση με drones που τους σκοτώνει ενώ ταξιδεύον μέσω της Πολωνίας. Ο Τζορτζ υποβάλλει όλους τους υπόπτους, εκτός από την Κάθριν, σε τεστ αλήθειας για καταλάβει ποιος βρίσκεται πίσω από την διαρροή.

Προσκαλούν τους άλλους τέσσερις υπόπτους σε ένα δεύτερο δείπνο. Αντί να σερβίρει δείπνο, η Κάθριν τοποθετεί ένα όπλο στο τραπέζι, ενώ ο Τζορτζ ανακοινώνει ότι θα παίξουν ένα παιχνίδι στο οποίο θα κάνει στον καθένα μία ερώτηση. Οι ερωτήσεις του αποκαλύπτουν αρκετά μυστικά, ανάμεσα στα οποία είναι ότι ο Φρέντι και η Ζόι έχουν παράνομο δεσμό και ότι η Ζόι έμαθε για το πρόγραμμα *Severus* από τον Τζέιμς και προσπάθησε να σταματήσει την διάδοση του λόγω της Καθολικής πίστης της. Ο Τζορτζ δηλώνει ότι υπήρχαν δύο σχέδια: ένα από τον Στίγκλιτζ και τον Τζέιμς να διαρρέυσουν το *Severus* και να προκαλέσουν πυρηνική κατάρρευση για να αποσταθεροποιήσουν την τρέχουσα Ρωσική κυβέρνηση και να λήξει ο πόλεμος στην Ουκρανία, και ένα άλλο από την Ζόι και τον Φρέντι να χρησιμοποιήσουν την Κάθριν για να το σταματήσουν. Ο Τζέιμς αρπάζει το όπλο, ομολογεί την συνωμοσία με τον Στίγκλιτζ και ότι σκότωσε τον Μίχαμ, και πυροβολεί δύο φορές προς το μέρος του Τζορτζ. Ωστόσο, το όπλο είναι γεμισμένο με άσφαιρα. Ο Κάθριν τραβάει ένα όπλο από την τσάντα της και σκοτώνει τον Τζέιμς, και, στη συνέχεια, προειδοποιεί αυστηρά τους εναπομείναντες συνεργάτες να μην εκμεταλλευτούν ποτέ ξανά την αμοιβαία αφοσίωση της ίδιας και του Τζορτζ. Ο Τζορτζ ρίχνει το πτώμα του Τζέιμς σε μία λίμνη. Η Κάθριν ενημερώνει τον Στίγκλιτζ ότι το σχέδιο του απέτυχε και του προτείνει να αποσυρθεί ο ίδιος από την θέση του. Αυτή και ο Τζορτζ επιβεβαιώνουν την αγάπη που έχουν ο ένας για τον άλλον. Μετά από ερώτηση της Κάθριν, ο Τζορτζ αποκαλύπτει ότι ο τραπεζικός λογαριασμός της Ζυρίχης που περιέχει £7 εκατομμύρια είναι ακόμα άθικτος.

## Ηθοποιοί και χαρακτήρες
* Κέιτ Μπλάνσετ ως Κάθριν Στ. Τζιν, επικεφαλής των Επιχειρήσεων Σημάτων του NCSC και σύζυγος του Τζορτζ
* Μάικλ Φασμπέντερ ως Τζορτζ Τ. Γούντχαους, αξιωματικός αντικατασκοοπείας του NCSC, ανακριτής και σύζυγος της Κάθριν
* Μαρίσα Αμπέλα ως Κλαρίσα Μπεατρίς Ντουμπόουζ, ειδικός σε σήαμτα πληροφοριών και δορυφορικές εικόνες του NCSC
* Τομ Μπερκ ως Φρέντερικ Άλαν "Φρέντι" Σμολς, αξιωματικός υποθέσεων του NCSC
* Ναόμι Χάρις ως Δρ. Ζόι Βόχαν, ψυχίατρος του προσωπικού στις εγκαταστάσεις του NCSC
* Ρεγκέ-Ζαν Πέιτζ ως Τζέιμς Στόουκς, πράκτουρας αντικατασκοπέιας του NCSC και Συνταγματάρχης του στρατού
* Πιρς Μπρόσναν ως Άρθουρ Στίγκλιτζ, επικεφαλής του NCSC
* Γκούσταφ Σκάρσγκαρντ ως Φίλιπ Μίχαμ, αξιωματικός του NCSC και προϊστάμενος του Τζορτζ
* Κέι Αλεξάντερ ως Άννα Κο, σύντροφος του Φίλιπ Μίχαμ
* Αμπίκα Μοντ ως Άντζελα Τσάιλντς, υπαξιωματικό του NCSC

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες σε σκηνοθεσία Στίβεν Σόντερμπεργκ
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στο Λονδίνο
Κατηγορία:Ταινίες τοποθετημένες στο Λονδίνο
Κατηγορία:Ταινίες τοποθετημένες στην Πολωνία
Κατηγορία:Ταινίες παραγωγής Focus Features